Այսօրվանից Հանրային հեռուստաընկերության եթերում կմեկնարկի նոր ֆիլմաշար՝ «Հատուկ բաժին»: 16 մասից բաղկացած հեռուստաֆիլմը դետեկտիվ ժանրի է, որի գործող անձինք Ոստիկանության համակարգում ստեղծված Օպերատիվ-քրեագիտական հատուկ բաժնի աշխատակիցներն են: Սյուժեի հիմքում ընկած են առավել բարդ և հասարակական հնչեղություն ունեցող հանցագործությունները: Նորագույն տեխնիկական եւ լաբորատոր սարքավորումներով համալրված բաժինը հնարավորություն ունի կատարելու ցանկացած քրեագիտական հետազոտություն: Բաժնում աշխատում են համակարգի լավագույն մասնագետները, ովքեր իրենց գործի նվիրյալներ են: